राज्य पुलिस के एक वरिष्ठ अधिकारी ने बताया कि नौहट्टा में गत शुक्रवार को हमने दो पुराने कुख्यात पत्थरबाजों मोहम्मद मुर्तजा और आदिल फैयाज अहंगर को पकड़ा है। ये उन लड़कों के गैंग के सरगना हैं जो अक्सर शुक्रवार को नमाज-ए-जुमा के बाद जामिया मस्जिद के बाहर पाकिस्तान और आतंकी संगठनों के झंडे लहराते हुए पथराव शुरू कराते हैं। कई बार इन्हें पकड़ने का प्रयास किया गया, लेकिन यह हर बार बच निकलते थे। इसलिए हमने पुरानी युक्ति से काम लिया और दो युवा पुलिस कांस्टेबल जो इस इलाके को अच्छी तरह जानते हैं, सादे कपड़ों में जामिया मस्जिद परिसर में तैनात कर दिया। इन दोनों ने पत्थरबाजों जैसे ही कपड़े पहने थे। पथराव शुरू हुआ तो ये भी ¨हसक भीड़ का हिस्सा बन गए और पथराव की अगुआई कर रहे लड़कों के पास पहुंच गए। मौका देखते ही अन्य पुलिसकर्मियों ने आंसूगैस के गोले दागे और जैसे ही वहां अफरा-तफरी मची पत्थरबाजों में शामिल पुलिसकर्मियों ने दोनों नामी पत्थरबाजों को पकड़ लिया। इन दोनों को पकड़े जाने के साथ वहां शांति हो गई। उन्होंने बताया कि पत्थरबाजों को पकड़ने के लिए ऐसी रणनीति पहले भी अपनाई जाती रही है। विशेष पुलिस दस्ता रहता है पीछे : शरारती व हिसंक तत्वों के बीच सादे कपड़ों में तैनात किए जाने वाले पुलिसकर्मियों को किसी भी आपात स्थिति से निपटने के लिए कई बार हथियार भी दिया जाता हैं। कई बार नकली हथियार भी थमाए जाते हैं। अगर ये कभी किसी मुसीबत में घिर जाएं तो पुलिस का एक विशेष दस्ता जो अक्सर उसी इलाके में होता है, जहां ये लोग होते हैं, इशारा मिलते ही वे तत्काल पहुंच जाते हैं। वर्ष 2009 व 2010 में भी अपनाई थी ऐसी रणनीति :